**ИЗВЕШТАЈ О ОДВИЈАЊУ ПРОГРАМА МАДАД 2**

ЕКОНОМСКО-ТРГОВИНСКА ШКОЛА ВРАЊЕ

**ПРОЈЕКАТ МАДАД 2**

**1. Основни подаци**

1.1. Назив образовне установе која реализује пројекат: Економско-трговинска школа Врање

1.2. Адреса и контакт телефон: Есперанто бб; 017/422-766, 017/400-710

1.3. Назив пројекта *Инклузија деце миграната/тражилаца азила у процес формалног образовања*

1.4. Број уговора: 451-02-01524-4/2018-07 од 27.07.2018.

1.5. Почетни и крајњи датум реализације пројекта: 01.09.2018. – …

1.6. Период извештавања: **01.09.2018. – 31.01.2019**.

1.7. Место у коме се реализују активности: Врање

1.8. Крајњи корисници (из пројектног предлога): Деца мигранти и њихови родитељи, деца из осетљивих група и њихови родитељи, наставници, као и локалне јавне установе.

**2. Резултати пројекта**

**Очекивани резултати пројекта** су:

1. Ојачани технички и институционални капацитети Економско-трговинске школе у Врању за боље и квалитетнијег образовања за сву децу, са посебним освртом на децу мигранта/тражиоца азила
2. Повећан ниво толеранције, међусобног разумевања и олакшана адаптација деце миграната/тражилаца азила у васпитно-образовни систем и локалну заједницу.
3. **Постигнућа на нивоу резултата и постављених индикатора**:

* Повећан je ниво толеранције, међусобног разумевања и олакшана адаптација деце миграната/тражиоца азила.
* Деца мигранти/тражиоци азила су активно учествовали у обележавању Дана толеранције и направили једну ППТ презентацију за исти, а узели су учешћа у две радионице до сада.
* Одржана су 4 састанка са родитељима у контексту појачаног дијалога у циљу превазилажења тешкоћа и адаптирања понуђених активности/програма, што је и учињено.

Поврх свега, ојачани су технички капацитети Економско-трговинске школе ради бољег и квалитетнијег образовања.

**4. Активности**

У оквиру планираних резултата остварене су следеће активности:

1. На почетку школске 2018/2019. године формиран је грант имплементациони тим од 5 наставника и стручних сарадника и испланиран у ГПРШ-у.
2. Спроведен је процес јавних набавки ради добијања опреме и средстава за потребе пројекта. Расписан је тендер са три званичне понуде.
3. С обзиром да се испоставило да се обука за наставнике за рад са децом мигрантима може спровести бесплатно, а део наставника је већ прошао први део обуке, договорено је који ће наставници већ у јануару ићи на још једну основну обуку, а који иду у наредну фазу. Две колегинице су у децембру 2018. биле на обуци за HEART фасилитаторе, а биће и на основној обуци за рад са децом мигрантима.
4. На почетку школске године посећен је Прихватни центар ”Мотел” Врање ради разговора са децом мигрантима и њиховим родитељима у циљу анализе њихових образовних и инклузивних потреба. Испоставило се да су највише заинтересовани за гастрономске и спортске активности, те су сходно томе извршене промене у првобитном плану пројекта.
5. Одржана су 4 састанка са децом мигрантима и њиховим родитељима (септембар, новембар, децембар, јануар) током којих се радило на појачаном дијалогу да би се прецизно утврдило на који им се начин може најбоље изаћи у сусрет.
6. Осмишљена је приредба за Дан толеранције и направљена презентација коју су правили деца мигранти у сарадњи са нашим ученицима.
7. У децембру 2018. одржане су две ликовно-уметничке радионице: 1. прављење честитки за Нову годину, и 2. прављење украса, јелке и кићење исте.
8. 10. децембра 2018. одржана је презентација иранске културе коју су осмислила деца из кампа и којој су присуствовали Андреја Павловић, Марина Симоновић и ученици III/4 Алекса Станковић и Дејана Ђорђевић, као и Тамара Јаћимовић из одељења II/3.
9. У јануару 2019. одржано је једанаест 45-минутних језичких радионица са три девојчице из Ирана током којих су радиле на усвајању вокабулара везаног за одећу и обућу и вежбале дијалог у продавници, вокабулара везаног за храну и припрему хране, вежбале су описивање традиционалних јела Ирана, направиле постер презентацију једног традиционалног јела и написале рецепт на енглеском и причале о својој земљи и условима живота у њој.
10. 30. јануара одржана је гастрономска сесија од 3 радионице у трајању од 5 сати. Сесију је водио колега-члан МАДАД 2 тима Андреја Павловић и обухватала је следеће активности:

* Куповина намирница на основу претходно направљеног јеловника за тај дан и списка састојака који су сачинили девојчице из Прихватног ценра Мотел.
* Припрема јела у кухињи Економско-трговинске школе Врање. У припреми је учествовало одељење III/7 са разредним старешином и четири ученице из Прихватног центра Мотел.
* Јела која су припремана и презентована су:
* Ширази салата,
* Kotelett Koobideh/Котлете кубидех – ирански бургер са циметом,
* Borani Garch/Персијска салата са печуркама, и
* Ванила торта.
* Презентација јела одржана је у амфитеатру школе. Презентацији је присуствовао Координатор МАДАД 2 пројекта из ШУ Лесковац Сашко Николић и био одушевљен радом професора и сарадњом ученика III/7 са децом мигрантима. ГАЛЕРИЈА

**6. ПЛАНИРАНЕ АКТИВНОСТИ**

1. Прослава иранске Нове године – Ноуруз.
2. Спортски догађај.
3. Излет на Бесну кобилу.

*Напомена: Реализација појединих активности у периоду до 31. марта зависиће од временских услова и останка деце миграната и њихових родитеља у Врању.*

У Врању, Координатор пројекта:

05. 02. 2019. Татјана Јанцић